Cuneiform Tablet BIN 4 35 (NBC 1677)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr qí-bi-ma um-ma bu-za-zu-ma i-nu-mì a-na kà-ni-iš ša-ḫu-ḫa-ku-ma a-li-kà-ni AN.NA lu i-a-am lu ku-a-am a-na il₅-we-da-ku e-zi-ib um-ma a-na-ku-ma a-dí a-tù-ra-ni URUDU SIG₅ e-pu-uš-ma li-im-ḫu-ra-ni iš-tù kà-ni-iš a-tù-ra-ni lá li-bi DINGIR-ma e-er-šu-um i-ṣa-áb-ta-ni iš-tù at-bé-ú um-ma a-na-ku-ma URUDU lu i-a-am lu ša PUZUR₄-a-šùr dí-nam-ma a-na bu-ru-uš-ḫa-dum lá-li-ik-ma KÙ.BABBAR 10 ma-na lu a-na PÚZUR-a-šùr lu i-a-tí le-pu-uš i-ta-ba-lá-ni-ma sú-ku-ur-tum i-ta-áš-kán-ma ITU.5.KAM ù ITU.6.KAM a-sú-ḫu-ur ù i-nu-mì iš-tù kà-ni-iš a-na URUDU ta-áš-ta-na-pá-ra-šu-ni a-dí 6-ší-šu ù šé-ší-šu aq-bi-šu-um um-ma a-na-ku-ma URUDU lu nu-šé-bi-il₅-šu-um ù i-a-tí URUDU-i ta-da-nam lá i-mu-a ù ku-a-tí šé-bu-lam lá i-mu-a i-ṣé-er URUDU ir-ta-na-bi₄-iṣ ù mì-li-ik URUDU i-ma-li-ik lá na-ṭù-ma ri-ig-ma-am ú-lá a-na-dí-i um-ma a-na-ku-ma pá-ni-ša-am bu-lá-tí qá-tí PÚZUR-a-šùr ša ṣa-ba-tim li-iṣ-ba-at a-ḫi-dí-ir-ma a-na ší-ip-ri-im ra-mì-ni áš-ku-un-ma <big_gap> um-ma a-na-ku-ma URUDU lu i-a-am lu ša PÚZUR-a-šùr ša a-ba-ki-im i pá-ni-a lá-bu-uk URUDU a-na ša-lá-tù-a-ar i pá-ni-a a-bu-kà-ma i ba-áb ḫa-ra-ni-a DAM.GÀR ú-ta-dí-a-am a-dí qá-tí URUDU li-iṣ-ba-at um-ma a-na-ku-ma e-zi-ib DAM.GÀR ša li-bi₄-šu lu-wa-di-a-am ki-ma a ša-lá-tù-a-ar e-ru-bu ur-ki-a-ma 2 ša-zu-úz-tám uš-ta-zi-za-am lu ku-a-tí ù i-a-tí a-na ra-pu-dí-ni i-tí-zi-iz-ma URUDU a-na ša DAM.GÀR a-ḫi-e-em iš-ta-kán ù u₄-ma-am a-na dí-nim i-šé-e-a-ni ú a-na tár-ki-is-tim iš-pu-ra-am um-ma šu-ut-ma 0.5 ma-na KÙ.BABBAR ù 1 GÍN.TA ra-ki-sà-ni-šu a-wi-lam ṭé-em-šu